62021CJ0602_INF
Tiesas (devītā palāta) 2023. gada 20. aprīļa spriedums Komisija/Polija (Vides troksnis)
(lieta C‑602/21) (
1
)
Valsts pienākumu neizpilde – Direktīva 2002/49/EK – Vides trokšņa novērtēšana un pārvaldība – Trokšņa novēršana – Galvenie autoceļi un galvenās dzelzceļa līnijas – 8. panta 1. un 2. punkts – Neatbilstīgi vai neesoši rīcības plāni – 10. panta 2. punkts – VI pielikums – Rīcības plānu kopsavilkumu neesamība
1.
Vide – Vides trokšņa novērtēšana un pārvaldība – Direktīva 2002/49 – Dalībvalstu pienākums sastādīt rīcības plānus aglomerācijām, galveniem autoceļiem un galvenām dzelzceļa līnijām – Rīcības plānu zonām, kuras nepārsniedz robežvērtību, nepieņemšana direktīvā noteiktajā termiņā – Pienākumu neizpilde
(Eiropas Parlamenta un Padomes Direktīvas 2002/49 8. panta 1. un 2. punkts un 10. panta 2. punkts un VI pielikums)
(skat. 28. – 30. punktu, rezolutīvās daļas 1) punktu)
2.
Vide – Vides trokšņa novērtēšana un pārvaldība – Direktīva 2002/49 – Dalībvalstu pienākums sastādīt rīcības plānus aglomerācijām, galveniem autoceļiem un galvenām dzelzceļa līnijām – Rīcības plāni, kas neietver paredzamās darbības uz pieciem nākamiem gadiem kluso zonu saglabāšanai – Pienākumu neizpilde
(Eiropas Parlamenta un Padomes Direktīvas 2002/49 8. panta 1. un 2. punkts un 10. panta 2. punkts un VI pielikums)
(skat. 35. un 36. punktu un rezolutīvās daļas 1) punktu)
3.
Vide – Vides trokšņa novērtēšana un pārvaldība – Direktīva 2002/49 – Dalībvalstu pienākums sastādīt rīcības plānus galveniem autoceļiem un galvenām dzelzceļa līnijām – Pienākums paziņot minēto plānu kopsavilkumu Komisijai – Pienākumu neizpilde – Attaisnojums, kurš balstīts uz galveno papildu autoceļu un galveno papildu dzelzceļa līniju neizmantošanu – Attaisnojums, kurš balstīts uz trokšņa robežvērtību grozīšanu vai nepārsniegšanu – Nepieļaujamība
(Eiropas Parlamenta un Padomes Direktīvas 2002/49 8. panta 1. un 2. punkts un 10. panta 2. punkts un VI pielikums)
(skat. 41.–45., 47. un 48. punktu un rezolutīvās daļas 1) punktu)
Rezolutīvā daļa
1)
Polijas Republika nav izpildījusi pienākumus, kas tai uzlikti ar Eiropas Parlamenta un Padomes Direktīvas 2002/49/EK (2002. gada 25. jūnijs) par vides trokšņa novērtēšanu un pārvaldību 8. panta 1. un 2. punktu, V pielikuma 1. punkta devīto ievilkumu, kā arī 10. panta 2. punktu, kas lasīti kopsakarā ar šīs direktīvas VI pielikumu, jo tā
–
šajā direktīvā noteiktajos termiņos nav pieņēmusi rīcības plānus attiecībā uz zonām, kurās robežvērtības nav pārsniegtas;
–
nav paredzējusi, ka rīcības plānos tiek iekļauta 5 nākamajos gados plānotā rīcība, lai saglabātu klusus rajonus;
–
nav izveidojusi rīcības plānus attiecībā uz 13 galvenajām dzelzceļa līnijām un 247 galvenajiem autoceļiem, kuri ir minēti šā sprieduma A pielikumā, un
–
nav iesniegusi kopsavilkumus rīcības plāniem attiecībā uz šīm pašām galvenajām dzelzceļa līnijām un galvenajiem autoceļiem, kā arī 16 galvenajiem autoceļiem, kuri ir minēti šā sprieduma B pielikumā.
2)
Polijas Republika atlīdzina tiesāšanās izdevumus.
(
1
)	OV C 490, 6.12.2021.